**So long Skipskop**

1. Pak op pak op
2. sit jou goedjies op jou kop
3. môre gaan ons weg,
4. ver van hier weg
5. Skipskop, Skipskop,
6. wanneer hou die dinge op
7. swaarkry lê net voor
8. die blou berge oor
9. Overberg se mens is ek gebore
10. op die plek Skipskop
11. nes my pa en sy pa ook.
12. hier deurie duine, loop onse spore
13. hier op die beach hier langs die see
14. is ek gedoop
15. maar wat ken ek anders as die bloudam se branders
16. die wolke en die winde wat hier waai
17. maar verkoop jou bootjie
18. pak op jou goedjies
19. en sê maar So long Skipskop, Skipskop
20. sê goodbye
21. Linkerhand regterhand watsekant
22. lê die plek Misverstand
23. Asseblief meneer sê tog weer
24. is dit die pad wat ons moet môre vat
25. 'n Stukkie lê hier 'n stukkie lê daar
26. stukkies van my lewe hulle lê nou deurmekaar
27. tel op tel op vir Shorty en vir Pop
28. gaan haal vir Apie en hou daai kindjie dop
29. Wat ken ek anders as die bloudam se branders
30. die wolke en die winde wat hier waai
31. Verkoop jou bootjie
32. pak op jou goedjies
33. sê maar So long Skipskop Skipskop
34. sê goodbye
35. sê ma So long skipskop skipskop
36. sê goodbye

David Kramer

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alliterasie: (ook stafrym) | Die “p”, die “l” die “k”, die “r” en die “s” reg deur die gedig. | Opeenhoping van konsonante of beginklanke. | Die klanke word herhaal om die erns en die nood van die situasie te beklemtoon. |
| Assonansie | Die “o”, die “a”, en die “oo” klanke reg deur die gedig. | Opeenhoping van vokale. | Die klanke word herhaal om die erns en die nood van die situasie te beklemtoon. |
| Elisie | Reël 12: deurie; reël 35: ma |  ‘n Letter van ‘n woord word weggelaat. | Kaapse dialek. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Apostroof | ‘n Derde Persoon (subjektief), een van die inwoners, praat met die ander inwoners en sê vir hulle om op te pak en weg te gaan. | Die tegniek om iemand in die gedig direk aan te spreek. | Die wreedheid en onregverdigheid van hoe die mense dit persoonlik ervaar het word beklemtoon. |
| Enjambement. | Amper die HELE gedig het enjambement. | Die een versreël loop oor na die volgende een sonder leestekens. | Dit beklemtoon hoe deurmekaar en gedisoriënteerd die mense is. |
| Herhaling / Repitisie | Die herhaling van die woorde; So long; Skipskop; en sê goodbye. | Woorde of versreëls word herhaal om ‘n bepaalde effek te kry. | Die harde werklikheid van die mense wat hulle blyplek verloor word beklemtoon. |
| Herhaling / Repitisie | Reël 15 en 29: Wat ken ek anders as die bloudam se branders | Woorde of versreëls word herhaal om ‘n bepaalde effek te kry. | Dit beklemtoon dat die mense mense ondeker is en geen ander plek ken nie en nie wil weggaan nie. |
| Litotes | Pak op jou goedjiesVerkoop jou bootjie | Iets wat groter betekenis het word minder belangrik gemaak. | Dit beklemtoon die feit dat die besittings wat hulle het nie baie werd is nie. |
| Metafoor | Bloudam | ‘n Ander betekenis aan iets gee.  | Metafoor vir die see. |
| Refrein  | Sê maar So long Skipskop Skipskop sê goodbyeSê maar So long Skipskop Skipskop sê goodbye. | Die herhaling van ‘n versreël. | Dit beklemtoon die mense se dilema. |
| Retoriese vraag | Reël 6: Wanneer hou die dinge op, reël 15: maar wat ken ek anders as die bloudam se branders, reël 21 en 22: watsekant lê die plek, reël 24: is dit die pad  | ŉ Sin wat eintlik ‘n stelling is, word as ‘n vraag geskryf. | Dit beklemtoon die ondekerheid wat die mense voel |

**Algemeen:**

**Die gedig is gekryf oor mense van die Overberg wat gevra is om weg te trek sodat die vorige regering die plek kon gebruik het vir die weermag as ‘n misiele toetsgrond.**

**Die gedig het 6 stofes:**

**Strofe 1 en 6 het 8 reëls (oktaaf),**

**strofe 2 het 5 reëls,**

**strofe 3 het 11 reëls,**

**strofe 4 en 5 het het 2 reëls (koeplet),**

**Strofe een beskryf die mense se lot en hulle onsekerheid.**

**Strofe twee beskryf die mense se geskiedenis.**

**Strofe drie beskryf die mense se wanhoop en hartseer.**

**Strofe vier beskryf hoe die mense se lewens omver gewerp word.**

**Strofe vyf beskryf die bekommernis van die mense.**

**Strofe ses beskryf die mense se afskeid van die plek.**

**Die gedig het oorheersend vryerym met paarrym en omarmende rym hier en daar.**

**Die TEMA van die gedig is “die onregverdigheid en onmenslikheid van die vorige regering”.**

**AGTERGROND:**

Die naam “Skipskop’ is afgelei van die die woorde *Skip se kop* – ‘n verwysing na die boeg van die boot “ *Maid of Thames”* wat in 1848 daar gestrand het en waarvan die boeg vir lank bo die water uitgesteek het.

 Overberge. Hulle het “viskrale” gebou van plat klippe . Met hoogwater het hulle die sluise oopgemaak sodat die visse kon inswem en met laagwater is die visse eenvoudig uitgehaal.

Inwoners van die dorpie , en die vakansiegangers wat jaarliks daarheen gekom het om te hengel en lekker fees te vier en te dans is in 1982, toe Denel besluit het om die gebied tussen Waenhuiskrans (Arniston) en die de Hoop Natuurreservaat te gebruik om missiele te toets, aangesê om te trek. Skipskop het in die gebied geval en teen die einde van 1984 is die gebied onteien. Teen die einde van Maart is hulle hervestig in Misverstand, ‘n dorpie binnelands, aan die anderkant van die Overberge.

Hulle was onseker oor hoe om daar te kom en oor waarvan hulle ‘n lewe sou maak. Al wat hulle geweet het was dat hulle moes trek met hulle min besittings op hulle koppe na ‘n plek wat hulle nie ken nie. Vir hulle was dit die gevolg van ‘n groot misverstand!

Hulle verskuiwing laat hulle verward en onseker – al plek wat hulle vir geslagte lank geken het, was Skipskop. Nou moet hulle Skipskop groet. Vandag is Skipskop verlate en vervalle. Van die inwoners van die doprie wat nog geleef het, kon wel na die demokrasie terugkeer na hul geliefde dorpie.

**KONTEKSTUELE VRAE :**

1. Voltooi deur elke keer net die antwoord wat weggelaat is, in die spasie neer te skryf:

Hierdie gedig is deur 1.1. \_\_\_\_\_\_\_\_\_\_\_\_\_\_\_ (naam en van) geskryf, getoonset en gesing. Die lied besing die lot van die inwoners van Skipskop. Die pleknaam is ‘n samestelling van drie woorde, 1.2. \_\_\_\_\_\_\_\_\_\_\_\_\_\_\_\_\_ \_\_\_\_\_ \_\_\_\_\_\_\_\_\_\_\_\_\_\_\_\_. Die storie word vertel deur 1.3. \_\_\_\_\_\_\_\_\_\_\_\_\_\_\_\_. Die spreker praat met 1.4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Hoekom word “Pak op” herhaal?
2. In strofes 1,3,4,5 en 6 beveel die spreker die “jou” om iets te doen. Skryf neer wat die bevel in elke strofe is:

1. In strofe 2 is daar nie ‘n bevel nie. Wat gebeur in die strofe?
2. Haal ‘n versreël uit strofe 1 aan wat vir ons sê dat hulle maar min aardse besittings het.
3. Hoe vervoer hulle dit wat hulle het na hul nuwe blyplek toe?
4. Watter EEN WOORD sê elke keer vir ons dat hulle . . . .
	1. min besit?
	2. nie lang tyd het om te trek nie?
5. Weet die mense waarheen hulle trek? Motiveer jou antwoord deur uit die gedig aan te haal.
6. Waarna verwys? “Wanneer hou die dinge op”.
7. Sê of die volgende stelling WAAR of ONWAAR is. Motiveer jou antwoord deur EEN SIN uit strofe 1 aan te haal

***Die plek waarheen hulle trek is naby die see.***

1. Dink jy hulle gaan malik ‘n lewe kan maak in Misverstand? Motiveer jou antwoord met EEN sin uit strofe 1.
2. Gee ‘n bewys uit die gedig dat die spreker en sy familie al vir baie lank op Skipskop bly.
3. Voltooi : Die verteller is gebore in die (13.1.)\_\_\_\_\_\_\_\_\_\_\_\_\_ distrik op die dorpie (13.2.) \_\_\_\_\_\_\_\_\_\_\_\_\_
4. Wat is die “bloudam”? (reël 15)
5. Waarvan is die baie spore op die duine by Skipskop ‘n simbool?
6. Wat is die simboliese betekenis van die naam Misverstand?
7. Weet die inwoners waar dit is? Motiveer jou antwoord indeur DRIE OPEENVOLGENDE WOORDE uit die gedig aan te haal.
8. Haal ‘n versreël uit strofe 6 aan om te bewys dat hulle nie meer in Misverstand ‘n lewe sal kan maak uit visvang nie.
9. Skryf die EEN WOORD word herhaal om aan te dui dat dele van sy lewe reg oor Skipskop versprei lê?
10. Die spreker is anstig/bekommerd oor die kinders. Noem TWEE maniere waarop dit in die gedig uitgebeeld word.
11. Gee TWEE voorbeelde van tipiese Kaapse taal uit die gedig aan.
12. Wat is die toon van die gedig?
13. Wat sou jy sê is die tema van die gedig?
14. Stem jy saam met die volgende stelling: “Die spreker is verward en hartseer.” Motiveer jou antwoord deur TWEE opeenvolgende versreëls aan te haal.
15. Voltooi : Die spreker vra baie vrae wat nie beantwoord word nie. So kan onsself \_\_\_\_\_\_\_\_\_\_\_\_\_\_ wat van Skipskop en sy mense geword het.
16. Watter woorde sê vir ons dat die spreker nie finaal van Skipskop afskeid neem nie ? \_\_\_\_\_\_\_\_\_\_\_\_\_\_\_\_\_
17. Herhaling is belangrik in die gedig want dit
	1. beklemtoon dat die vissers hartseer en moedeloos is deur die woorde \_\_\_\_\_\_\_\_\_\_\_\_\_\_\_\_\_ te herhaal.
	2. skep ‘n spesifieke atmosfeer van mense wat (kies: opgeruimd/bly/hartseer/moedeloos) \_\_\_\_\_\_\_\_\_\_ is.
	3. vorm die refrein in die gedig, naamlik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
18. Hoekom word die woord “Skipskop” so baie herhaal?
19. Hoekom word die woorde “pak op pak op” herhaal?
20. Alliterasie en assonansie kom baie voor aangesien dit eintlik ‘n gedig wat klankryk is,is.Haal TWEE voorbeelde van elk aan uit strofe 3.
21. Personifikasie: Hoe word Skipskop word in die laaste versreël gepersonifeer?
22. Woordspeling is wanneer ‘n woord meer as een betekenis kan hê. Verduidelik die woordspeling in:
	1. Skipskop.
	2. Misverstand.
23. Noem VIER voorbeelde van Kaapse streektaal uit die gedig.
24. Gee TWEE voorbeelde van inversie (omgekeerde woordorde) uit die gedig.
25. Verduidelik die denotiewe (letterlike) en konnotiewe (figuurlike) betekenis van versreël agt.

**ANTWOORDE :**

* 1. 1 – David Kramer, 2 – Skip se Kop, 3 – die inwoners, 4 – ons / almal.
	2. Beklemtoon dat hulle nie baie tyd het nie / gou moet maak.
	3. Bevele:
		1. strofe 1: Pak op en maak gereed om te gaan.
		2. strofe 3: Verkoop jou goed en sê totsiens.
		3. strofe 4: Groet die plek / gaan weg.
		4. strofe 5: Kry die kinders bymekaar.
		5. strofe 6: Verkoop jou goed en pak op.
	4. Die spreker vertel van sy geskiedenis op Skipskop en hoekom dit moeilik is om weg te gaan.
	5. “sit jou goedjies op jou kop”.
	6. Op hul koppe.
	7. 1 – “goedjies”, 2 – “môre”
	8. Nee – ”Asseblief meneer,sê tog weer” /”Linkerhand,regterhand, watsekant” / “is dit die pad wat ons moet môre vat”.
	9. Hulle wil weet wanneer gaan die regering ophou om mense se grond dommer net so van hulle weg te vat.
	10. Onwaar – “verkoop jou bootjie” OF “Die Blouberge oor”
	11. Nee – “Wat ken ek anders as die bloudam se branders”
	12. “stukkies van my lewe lê nou deurmekaar” / “nes my pa en sy pa ook”.
	13. 1 – Overberg, 2 – Skipskop
	14. Die see.
	15. Alles wat hulle gedoen het op Skipskop – hul lewe.
	16. Die feit dat dit nie reg is nie om hul daarheen te stuur. / Iemand moes ‘n fout gemaak het.
	17. Nee – “sê tog weer”
	18. “verkoop jou bootjie”
	19. “stukkies”
	20. “Tel op, tel op vir Shorty en vir Pop, gaan haal vir APie en hou daai kindjie dop”
	21. “sê ma’ so long”, “beach”, “deurie”, “onse”.
	22. Hartseer, onsekerheid.
	23. Die onregverdigheid van die vorige regering wat mense van hulle grond af weggejaag het..
	24. Ja – “Linkerhand regterhand watsekant lê die plek Misverstand” OF “Asseblief meneer sê tog weer is dit die pad wat ons moet môre vat”
	25. Besluit / uitvind / dink / wonder
	26. So long
	27. 1 – “pak op”, 2 – hartseer, 3 – sê ma’ so long, Skipskop, Skipskop sê goodbye .
	28. Die spreker se hele lewe was daar, hy wil nie weggaan nie.
	29. Om te beklemtoon dat hulle geen keuse het nie en gou moet maak.
	30. **Alliterasie**: i**s** e**k** ge**d**oop, maa**r** wa**t** **k**en e**k** ande**rs** a**s** die **bl**ou**d**am **s**e **br**an**d**e**rs** die **w**o**lk**e en **d**ie **w**in**d**e **w**a**t** hie**r** **w**aai maa**r** ve**rk**oop jou **b**oo**t**jie, **p**a**k** op jou goe**d**jie**s**, en **s**ê maa**r** **S**o **l**ong **Sk**i**psk**o**p**, **Sk**i**psk**o**p**, **s**ê goo**db**ye, **L**in**k**e**rh**an**d** **r**eg**t**e**rh**an**d** **w**a**ts**e**k**an**t** **l**ê **d**ie **pl**e**k** Mi**s**ve**rst**an**d**, A**ss**e**bl**ief menee**r** **s**ê **t**og **w**ee**r**, i**s** **d**i**t** **d**ie **p**a**d** **w**a**t** on**s** moe**t** mô**r**e va**t**

**Assonansie**: is **e**k ged**oo**p, m**aa**r w**a**t ken **e**k **a**nders **a**s d**ie** bloud**a**m se br**a**nders d**ie** wolke en d**ie** w**i**nde wat h**ie**r waai m**aa**r verk**oo**p jou b**oo**tj**ie**, pak op jou goedj**ie**s, en s**ê** m**aa**r So l**o**ng Sk**i**psk**o**p, Sk**i**pskop, s**ê** goodbye, L**i**nk**e**rh**a**nd regt**e**rh**a**nd w**a**ts**e**k**a**nt l**ê** d**ie** plek M**i**sv**e**rstand, Ass**e**bl**ie**f men**ee**r s**ê** t**o**g w**ee**r, **i**s d**i**t d**ie** p**a**d w**a**t **o**ns moet môr**e** v**a**t

* 1. Die spreker sê dat die plek Skipskop moet groet /goodbye sê.
	2. Skipskop. Denotief: Skop die skip, verkoop die skip want waar hulle heengaan is ‘n skip (bootjie) nie nodig nie – hulle gaan weg van die see af. OOK Hulle is uitgeskop, moet trek. Ook samestelling: skip-se-kop.

 Misverstand. Pleknaam. Hulle wil nie daarheen gaan nie. Hulle hoop alles was ‘n misverstand / ‘n fout.

* 1. “sê ma’ so long”, “beach”, “deurie”, “onse”.
	2. “môre gaan ons weg”, “die blou berge oor”
	3. Denotief – Die berge is blou, Konotief – Die berge is vêr weg.